
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН "ЧӐВАШ РЕСПУБЛИКИН
СУДЬЯСЕН КВАЛИФИКАЦИ КОЛЛЕГИЙӖНЧИ 
ОБЩЕСТВЕННОСТЬ ПРЕДСТАВИТЕЛӖСЕНЕ УЙӐРСА ЛАРТМАЛЛИ ЙӖРКЕ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ 
2021 ҫулхи нарӑс уйӑхӗн 11-мӗшӗнче йышӑннӑ

1 статья
Чӑваш Республикин "Чӑваш Республикин судьясен квалификаци коллегийӗнчи общественность представителӗсене уйӑрса лартмалли йӗрке ҫинчен" 2002 ҫулхи ҫӗртме уйӑхӗн 15-мӗшӗнчи 16 №-лӗ саккунне (Чӑваш Республикин Патшалӑх Канашӗн ведомоҫӗсем, 2002, 50 №; 2012, 92 №; "Республика" хаҫат, 2019, пуш уйӑхӗн 6-мӗшӗ) ҫакӑн пек улшӑнусем кӗртес:
1) 2 статьяна ҫакӑн пек ҫырса хурас:
"2 статья.	Чӑваш Республикин судьясен квалификаци коллегийӗнчи общественность представителӗсен кандидачӗ тӑратакан документсем

Раҫҫей Федерацийӗн Федераци саккунӗн 11 статйин 8-мӗш пункчӗ ыйтнисене тивӗҫтерекен гражданинӗ хӑйне Чӑваш Республикин судьясен квалификаци коллегийӗнчи общественность представителӗ тума сӗнсе полномочилллӗ органа заявлени ҫырса пама пултарать, ҫак документсене тӑратать:
Раҫҫей Федерацийӗн гражданинӗн паспорчӗн копине (ҫыннӑн ятне-шывне палӑртакан ытти документ копине);
представитель пулас текен ҫын право енӗпе аслӑ пӗлӳ илнине ҫирӗплетекен документ копине;
ӗҫ-хӗл ҫинчен Раҫҫей Федерацийӗн саккунӗсемпе палӑртнӑ йӗркепе ҫырнӑ сведенисене тата (е) ӗҫ кӗнекине е тата палӑртнӑ йӗркепе ҫирӗплетнӗ ӗҫ кӗнекин копине е представитель пулас текен ҫыннӑн ӗҫ-хӗлне ҫирӗплетекен ытти документсене е тата палӑртнӑ йӗркепе ҫирӗплетнӗ вӗсен копийӗсене;
биографи сведенийӗсене кӑтартса ҫырнӑ анкетӑна, 4 × 6 тӗслӗ сӑн ӳкерчӗкпе пӗрле; 
хӑйӗн персоналлӑ даннӑйӗсене тишкернипе килӗшни ҫинчен Федерацин "Персоналлӑ даннӑйсем ҫинчен" 2006 ҫулхи утӑ уйӑхӗн 27-мӗшӗнчи 152-ФЗ №-лӗ саккунӗпе килӗшӳллӗн ҫырса пӗлтернине.";
2) 3 статьяна ҫакӑн пек ҫырса хурас:
"3 статья.	Чӑваш Республикин судьясен квалификаци коллегийӗнчи общественность представителӗсен кандидачӗсене суйласа илесси

Чӑваш Республикин судьясен квалификаци коллегийӗнчи общественность представителӗсен кандидачӗсене суйлас ӗҫе полномочиллӗ орган пурнӑҫлать, вӑлах кандидат Федераци саккунӗн 11 статйин 8-мӗш пункчӗ ыйтнисене тивӗҫтернине тӗрӗслет. Тӑратнӑ документсемпе сведенисем чӑн пулнине тӗрӗслеме полномочиллӗ орган кун пек чухне тивӗҫлӗ органсене ыйтупа тухма пултарать.";
3) 4 статьяна ҫакӑн пек ҫырса хурас:
"4 статья.	Чӑваш Республикин судьясен квалификаци коллегийӗнчи общественность представителӗсене уйӑрса лартасси

1. Полномочиллӗ орган Чӑваш Республикин судьясен квалификаци 
коллегийӗнчи общественность представителӗсен кандидачӗсен заявленийӗсене ҫак Саккунӑн 3 статйипе килӗшӳллӗн тӗрӗсленӗ тата пӑхса тухнӑ хыҫҫӑн Чӑваш Республикин судьясен квалификаци коллегийӗн полномочийӗсен срокӗ тухиччен виҫӗ уйӑхран кая юлмасӑр Чӑваш Республикин Патшалӑх Канашне Чӑваш Республикин судьясен квалификаци коллегийӗнчи общественность представителӗсене уйӑрса лартасси ҫинчен представлени тӑратать (малалла – уйӑрса лартасси ҫинчен представлени).
2. Чӑваш Республикин Патшалӑх Канашӗн Чӑваш Республикин судьясен квалификаци коллегийӗнчи общественность представителӗсене уйӑрса лартни ҫинчен калакан йышӑнӑвне ҫак Саккунпа тата Чӑваш Республикин Патшалӑх Канашӗн Регламенчӗ палӑртнӑ йӗрке тӑрӑх Чӑваш Республикин Патшалӑх Канашне уйӑрса лартни ҫинчен представлени пырса кӗнӗ кунран пуҫласа виҫӗ уйӑхран кая юлмасӑр тӑваҫҫӗ. Ҫав йышӑнӑва постановлени евӗрлӗ тӑваҫҫӗ те Чӑваш Республикин судьясен квалификаци коллегине ярса параҫҫӗ.
[bookmark: _GoBack]3. Чӑваш Республикин Патшалӑх Канашӗ сасӑлав результачӗсем тӑрӑх Чӑваш Республикин судьясен квалификаци коллегийӗнчи общественность представителӗсене кирлӗ чухлӗ уйӑрса лартман чухне полномочиллӗ орган Чӑваш Республикин Патшалӑх Канашӗн Чӑваш Республикин судьясен квалификаци коллегийӗнчи общественность представителӗсене уйӑрса лартасси ҫинчен калакан ыйтӑва пӑхса тухнӑ ларӑвӗ иртнӗ кунран пуҫласа пӗр уйӑхран кая юлмасӑр уйӑрса лартни ҫинчен представление Чӑваш Республикин Патшалӑх Канашне тепӗр хут тӑратать. Кун пек чухне Чӑваш Республикин Патшалӑх Канашӗн Чӑваш Республикин судьясен квалификаци коллегийӗнчи общественность представителӗсене уйӑрса лартасси ҫинчен калакан йышӑнӑвне уйӑрса лартни ҫинчен представлени Чӑваш Республикин Патшалӑх Канашне пырса кӗнӗ кунран пуҫласа икӗ уйӑхран кая юлмасӑр тӑваҫҫӗ.";
4) 51 статьяра:
а) 2-мӗш пайра "ҫак статьян 1-мӗш пайӗпе пӑхса хӑварнӑ сӑлтавсем пур чухне. Асӑннӑ йышӑнӑва тӑваҫҫӗ" сӑмахсене кӑларса пӑрахас;
ӑ) 3-мӗш пайра:
пӗрремӗш абзаца ҫакӑн пек ҫырса хурас:
"3. Чӑваш Республикин судьясен квалификаци коллегийӗнчи общественность представителӗн полномочийӗсене срокчен вӗҫленӗ чухне Чӑваш Республикин судьясен квалификаци коллегийӗнчи общественноҫӑн ҫӗнӗ представительне Чӑваш Республикин Патшалӑх Канашне уйӑрса лартни ҫинчен представлени пырса ҫитнӗ кунран пуҫласа виҫӗ уйӑхран кая юлмасӑр ҫак Саккунпа палӑртнӑ йӗрке тӑрӑх уйӑрса лартаҫҫӗ.";
иккӗмӗш абзацра "полномочиллӗ орган" сӑмахсене "уйӑрса лартни ҫинчен" сӑмахсемпе улӑштарас.
2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

